stanford-oval/wikipedia huggingface dataset:
גרמניה המזרחית במשחקים האולימפיים
משחקי החורף > אולימפיאדת אינסברוק (1976)

באולימפיאדת אינסברוק (1976) השתפרו הישגיה של מזרח גרמניה עוד יותר, ל-19 מדליות מהן 7 מדליות זהב, והיא שוב דורגה במקום השני אחרי ברית המועצות בטבלת המדליות. המדליות הושגו בשמונה ענפים שונים.
הלוז' שוב היה הענף המוביל, אך הדומיננטיות שלו ירדה בהשוואה לסאפורו. הגולשים המזרח גרמנים זכו ב-5 מדליות, בהן כל שלוש מדליות הזהב. במקצה הנשים זכתה מרגיט שומן במדליית הזהב, ואוטה ריהרולד זכתה במדליית כסף שנייה ברציפות. במקצה הגברים זכה דטלף גינתר, והאנס רין זכה במדליית הארד. רין זכה גם במדליית זהב במקצה הזוגות, יחד עם נורברט האן.
גולשי המזחלות מיינרד נמר וברנהרד גרמסהאוזן זכו במדליית זהב במקצה הזוגות, והיו גם שותפים לזכייתה של הרביעייה המזרח גרמנית במדליית זהב. קופץ הסקי האנס-גאורג האשנבך זכה במדליית זהב בקפיצה מגבעה רגילה, וסגנו היה יוכן דנברג. הנרי גלאס זכה במדליית ארד בקפיצה מגבעה גבוהה. במדליית הזהב השמינית זכה אולריך והלינג, ששמר על תוארו בסקי נורדי משולב. קונרד וינקלר זכה במדליית ארד.
צמד המחליקים האמנותיים רומי קרמר ורולף אסטרייך זכו במדליית כסף, ומנואלה גרוס ואווה קגלמן זכו במדליית ארד שנייה ברציפות. מחליקה אמנותית נוספת, כריסטינה אראת, זכתה אף היא במדליית ארד. גרט-דיטמר קלאוזה זכה במדליית כסף במרוץ הסקי למרחקים ל-50 ק"מ, ונבחרת השליחות ל-5X4 ק"מ זכתה במדליית ארד. המחליקה המהירה אנדראה אהריג-מיטשרליך זכתה במדליית כסף במרוץ ל-3000 מטר, ונבחרת הביאתלון זכתה במדליית ארד במרוץ השליחים.
משחקי החורף > אולימפיאדת לייק פלאסיד (1980)

מגמת השיפור נמשכה גם באולימפיאדת לייק פלאסיד (1980), אז צברה המשלחת המזרח גרמנית 23 מדליות, מהן 9 מדליות זהב. בפעם השלישית ברציפות דורגה במקום השני בטבלת המדליות, אחרי ברית המועצות.
גולשי הלוז' האנס רין ונורברט האן שמרו על תוארם במקצה הזוגות, וברנהרד גלאס ניצח במקצה הגברים. במקצה הנשים זכתה מליטה זולמן במדליית כסף. בסקי למרחקים זכתה ברברה פצולד בשתי מדליות זהב, במרוץ ל-10 ק"מ ובמרוץ השליחות ל-5X4 ק"מ. הביאתלט פרנק אולריך זכה במדליית זהב במרוץ ל-10 ק"מ ובמדליות כסף במרוץ ל-20 ק"מ ובמרוץ השליחים ל-7.5X4 ק"מ. אברהארד רש, שהתחרה אף הוא במרוץ השליחים, זכה גם במדליית ארד במרוץ ל-20 ק"מ.
גולשי המזחלות גרמסהאוזן וגמר, שזכו במדליית זהב באינסברוק, נפרדו הפעם. גרמסהאוזן התחרה לצדו של האנס-יורגן גרהארדט, והשניים זכו במדליית כסף, ונמר התחרה לצדו של בוגדן מוזיול, והצמד זכה במדליית ארד. כל הארבעה התחרו יחדיו במקצה הרביעיות, וזכו במדליית הזהב, ורביעייה מזרח גרמנית נוספת זכתה במדליית ארד. המחליקה המהירה קארין אנקה קבעה שיא אולימפי במרוץ ל-500 מטר (41.78 שניות). זאבינה בקר זכתה במדליית כסף במרוץ ל-3000 מטר ובמדליית ארד במרוץ ל-1500 מטר. מחליקה נוספת, אנדראה אהריג-מיטשרליך, זכתה במדליית ארד במרוץ ל-1000 מטר.
המחליקה האמנותית אנט פץ' זכתה במדליית זהב, יאן הופמן זכה במדליית כסף והצמד מנואלה מאגר ואווה בוורסדורף זכה במדליית ארד. אולריך והלינג זכה בפעם השלישית ברציפות בתואר האולימפי בסקי נורדי משולב, וקונרד וינקלר זכה במדליית ארד שנייה ברציפות. ספורטאי נוסף, קופץ הסקי מנפרד דקרט, זכה במדליית כסף בקפיצה מגבעה רגילה.
משחקי החורף > אולימפיאדת סרייבו (1984)

הישגיה של גרמניה המזרחית באולימפיאדת סרייבו (1984) היו דומים - 24 מדליות, מהן 9 מדליות זהב, אך הפעם די היה בכך כדי לעבור את ברית המועצות ולהקנות לה את המקום הראשון בטבלת המדליות.
ענף ההחלקה המהירה תפס את הבכורה, והוא סיפק כמעט מחצית מהמדליות - 11 מדליות, מהן 4 מדליות זהב. ב-9 מהמדליות זכו נשים, והן זכו בכל מדליות הזהב והכסף האפשריות. קארין אנקה קבעה שיא עולם במרוץ ל-1500 מטר (2:03.42 דקות) ושיא אולימפי במרוץ ל-1000 מטר (1:21.61 דקות), וכן זכתה במדליות כסף במרוצים ל-500 ו-3000 מטר. אנדראה אהריג-מיטשרליך קבעה שיא אולימפי במרוץ ל-3000 מטר (4:24.79 דקות) וזכתה במדליות כסף במרוצים ל-1000 ול-1500 מטר. כריסטה רוטנבורגר קבעה שיא אולימפי במרוץ ל-500 מטר (41.02 שניות), ומחליקה נוספת, גבי צאנגה, זכתה במדליית ארד במרוץ ל-3000 מטר. בתחרויות הגברים זכה רנה שלפיש בשתי מדליות ארד, במרוצים ל-5000 ול-10000 מטר.
גולשי המזחלות וולפגנג הופה ודיטמר שאוארהאמר זכו במדליית זהב במקצה הזוגות, והיו שותפים לזכייה במדליית זהב במקצה הרביעיות. בוגדן מוזיול וברנהרד להמן זכו במדליית כסף, והיו חלק מרביעייה מזרח גרמנית נוספת, שזכתה אף היא במדליית כסף. בלוז', זכו שלוש מזרח גרמניות בשלוש המדליות שחולקו במקצה הנשים, שטפי מרטין, בטינה שמידט ואוטה אוברהופנר. ירג הופמן ויוכן פיץ' זכו במדליית ארד במקצה הזוגות. קופץ הסקי ינס וייספלוג זכה במדליית זהב בקפיצה מגבעה רגילה ובמדליית כסף בקפיצה מגבעה גבוהה, ובמדליית הזהב התשיעית זכתה המחליקה האמנותית קטרינה ויט. הביאתלט פרנק-פטר רואטש זכה במדליית כסף במרוץ ל-20 ק"מ, ומתיאס יאקוב זכה במדליית ארד במרוץ ל-10 ק"מ.
משחקי החורף > אולימפיאדת קלגרי (1988)

גם באולימפיאדת קלגרי (1988), האחרונה בה השתתפה, שמרה גרמניה המזרחית על הישגים דומים - 25 מדליות, מהן 9 מדליות זהב. ברית המועצות שבה ותפסה את המקום הראשון, וגרמניה המזרחית דורגה במקום השני.
13 מהמדליות הושגו בהחלקה מהירה, ו-3 מהן היו מדליות זהב. כריסטה רוטנבורגר קבעה שיא עולם במירוץ ל-1000 מטר (1:17.65 דקות) וזכתה במדליית כסף במירוץ ל-500 מטר. חודשים ספורים לאחר המשחקים זכתה רוטנבורגר גם במדליה אולימפית ברכיבה על אופניים, באולימפיאדת סיאול (1988). אנדראה אהריג-מיטשרליך זכתה במדליות כסף במרוצים ל-3000 ול-5000 מטר ובמדליית ארד במרוץ ל-1500 מטר, קארין אנקה זכתה במדליות כסף במרוצים ל-1000 ול-1500 מטר ובמדליית ארד במרוץ ל-500 מטר, וגבי צאנגה זכתה במדליות ארד במרוצים ל-3000 ול-5000 מטר. אווה-ינס מיי קבע שיא עולם במרוץ הגברים ל-500 מטר (36.45 שניות), וזכה גם במדליית כסף במרוץ ל-1000 מטר. אנדרה הופמן קבע שיא עולם במרוץ ל-1500 מטר (1:52.06 דקות).
בלוז' זכו המזרח גרמנים ב-6 מדליות, בהן כל 3 מדליות הזהב. בתחרות הנשים שוב זכו המזרח גרמניות בכל שלוש המדליות: שטפי מרטין זכתה במדליית זהב שנייה ברציפות, אוטה אוברהופנר זכתה במדליית הכסף, וצרסטין שמידט זכתה בארד. ירג הופמן ויוכן פיץ' שיפרו את הישגם מסרייבו וזכו במדליית הזהב לזוגות. סגניהם היו שטפן קראוסה ויאן ברנדט. במקצה הגברים ניצח ינס מילר. הביאתלט פרנק-פטר רואטש זכה בשתי מדליות זהב, במרוצים ל-10 ול-20 ק"מ. קטרינה ויט זכתה אף היא במדליית זהב, ושמרה על תוארה בהחלקה אומנותית. גולשי המזחלות וולפגנג הופה ובוגדן מוזיול זכו במדליות כסף הן במקצה הזוגות והן במקצה הרביעיות, וצמד נוסף, ברנרד להמן ומריו הויר, זכה במדליית ארד.
שימוש בסמים

הישגיה של גרמניה המזרחית היו גבוהים במיוחד ביחס למדינה בסדר גודל שלה (כ-17 מיליון תושבים בשיא גודלה). הדבר נבע לא רק מיכולת ספורטיבית יוצאת דופן. במדינה הונהגה תוכנית לקידום הספורט הייצוגי, שהמנהל הרפואי שלה, ד"ר מנפרד הפנר, נתן סטרואידים אנאבוליים באופן שיטתי לספורטאים רבים החל משנות ה-60. דור שלם של ספורטאים וספורטאיות נפגע בגלל סימום שיטתי מילדות, עם תופעות לוואי קשות לאורך שנים. לאחר נפילת הממשלות הקומוניסטיות בסוף שנות ה-80 של המאה ה-20 ואיחוד גרמניה התגלו מסמכים רבים שתיעדו את התוכנית, ובכיריה הורשעו (אך קיבלו עונשי מאסר על תנאי), ואילו הספורטאים שנאלצו להשתמש בסמים - קיבלו פיצויים.
מדליות

| --- | --- |
 :  ראו גם – מדליות במשחקים האולימפיים
ראו גם

גרמניה במשחקים האולימפיים
גרמניה המערבית במשחקים האולימפיים
גרמניה המזרחית במשחקים הפאראלימפיים
המשלחת הכלל-גרמנית
הערות שוליים

↑  Sports Doping Statistics Reach Plateau in Germany - Deutsche Welle.
↑  Compensation for Doped East German Athletes - Deutsche Welle.
1 2  "Medals by Games" [מדליות לפי משחקים]. Olympic Analytics (באנגלית). נבדק ב-18 במרץ 2022. {{cite web}}:  (עזרה)תחזוקה - ציטוט: url-status (link)
1 2  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-18 במרץ 2022. {{cite web}}:  (עזרה)תחזוקה - ציטוט: url-status (link)
דגל המשלחת הכלל-גרמנית
רולנד מאתס, זוכה מדליות הזהב במשחים ל-100 ול-200 מטר גב באולימפיאדות מקסיקו סיטי ומינכן
רות פוקס, האלופה האולימפית בהטלת כידון במינכן ובמונטריאול
המתעמלת קארין יאנץ, שזכתה ב-7 מדליות אולימפיות במקסיקו סיטי ובמינכן
רוזמרי אקרמן, האלופה האולימפית בקפיצה לגובה במונטריאול
השחיינית קורנליה אנדר, שזכתה בחמש מדליות במונטריאול
התאומים ברנד וירג לנדפויגט, האלופים האולימפיים בחתירה במונטריאול ובמוסקבה
השחיינים ירג ווייתה וברברה קראוזה. ווייתה זכה במדליית הזהב במשחה ל-100 מטר חופשי, וקראוזה ניצחה במשחים ל-100 ו-200 מטר חופשי
האתלט גרד וסיג, שקבע שיא עולם בקפיצה לגובה באולימפיאדת מוסקבה
החותרים יואכים דרייפקה וקלאוס קרפלין, שזכו במדליית זהב במוסקבה
רוכב האופניים לותר תומאס, שזכה במדליית זהב במוסקבה
השחיינית קריסטין אוטו, שזכתה בשש מדליות זהב בסיאול
זורקת הדיסקוס מרטינה הלמן, האלופה האולימפית בסיאול
החותר תומאס לאנגה, שזכה במדליית זהב בסיאול
המתאגרף הנרי מאסקה, שזכה במדליית זהב בסיאול
גולש הלוז' קלאוס בונזאק, שזכה במדליית זהב בגרנובל, ובשלוש מדליות נוספות בין 1964 ל-1972
גולש הלוז' דטלף גינתר, זוכה מדליית הזהב באינסברוק
המחליקה המהירה קארין אנקה, זוכת מדליית הזהב במירוץ ל-500 מטר בלייק פלאסיד, וב-7 מדליות נוספות בסרייבו ובקלגרי
אנדראה אהריג-מיטשרליך, זוכת מדליית הזהב בהחלקה מהירה ל-3000 מטר באולימפיאדת סרייבו, וב-6 מדליות נוספות בין 1976 ל-1988
המחליקה האמנותית קטרינה ויט, האלופה האולימפית בסרייבו ובקלגרי
היהודי החדש (סדרת טלוויזיה)

ערך זה עוסק בהיהודי החדש (סדרה דוקומנטרית קומית). אם התכוונתם להיהודי החדש (אתוס ציוני), ראו .
| --- | --- |
 סוגה:  סדרה דוקומנטרית קומית
 בימוי:  דניאל אדר
 מנחים:  גורי אלפי-אהרון
 ארץ מקור:  ישראל ישראל
 שפות:  עברית, אנגלית
 מספר פרקים:  4
 הפקה
 חברת הפקה:  נאוי פרו בע"מ
 עורכים:  דודי כהן
 אורך פרק:  45 דקות
 שידור
 רשת שידור:  כאן 11
 פורמט (תמונה):  16:9
 תקופת שידור מקורית:  19 באפריל 2021 – 29 באפריל 2021 
 קישורים חיצוניים
 www.thenewjew.tv
 דף התוכנית ב-IMDb
 
היהודי החדש היא סדרה תיעודית קומית ישראלית, שעלתה לשידור בכאן 11, ב-19 באפריל 2021.
הסדרה צפויה לחזור לעונה נוספת בסוף שנת 2024, התעסוק ביחסי יהודים וישראלים בארצות הברית לאחר טבח שבעה באוקטובר.
רקע

השחקן והקומיקאי גורי אלפי-אהרון יוצא למסע תיעודי בו הוא חוקר את פניה המשתנים של יהדות ארצות הברית, על שגרת חייהם של היהודים בה כאשר הדת מופרדת מהמדינה (ראו הטמעה תרבותית). כמו כן, על היחסים בין יהדות ישראל והמפעל הציוני ליהדות ארצות הברית, ועל השאלה האם היהודים הם עדיין "עם אחד (ומאוחד)".
במהלך המסע אלפי פוגש דמויות שונות ביהדות ארצות הברית, בין השאר את הרבה הרפורמית אנג'לה וורניק בוכדל, ראשת קהילת הרפורמים הגדולה ביותר בארצות הברית; את השופטת הפדרלית החסידית הראשונה בבית משפט פדרלי כלל-אמריקאי, רחל פרייר; ואת ברי וייס (אנ'), עורכת לשעבר ב"ניו יורק טיימס". בנוסף, הוא מגלה את המגוון התרבותי שביהדות ארצות הברית, מסתובב בחיק תפוצת יהודים-פרסים שנאלצו להגר לארצות הברית מאיראן, וכן בקהילות של אפרו-אמריקאים ושל היספנים מתייהדים.
סקירת סדרה

הסדרה עלתה לשידור לשידור בכאן 11 ב-19 באפריל 2021.
| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 4 | 4 | 19 באפריל 2021 | 29 באפריל 2021 |
פרקים

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 1 | 1 | פרק הבכורה | 19 באפריל 2021 |
על היחסים בין יהדות ישראל ליהדות ארצות הברית, ועל אופן החיים היהודי של יהודי ארצות הברית, בה הדת מופרדת מהמדינה.
| 2 | 2 | הגוונים | 22 באפריל 2021 |
גורי אלפי פוגש יהודים פרסים, שחורים ופורטוריקנים, ומגלה את הגוונים השונים שביהדות ארצות הברית.
| 3 | 3 | העתיד | 26 באפריל 2021 |
הפרק עוסק במספר דרכים שדרכן יהודי ארצות הברית יכולים להתחבר ליהדות שלהם, בפרק אלפי פוגש בחברי תא סטודנטים יהודי, רבה רפורמית, ורב של קהילה שמקבלת אליה גם גויים.
| 4 | 4 | הבית | 29 באפריל 2021 |
במהלך הפרק אלפי פוגש זוג יהודי צעיר שעתיד לעלות לישראל (ובסופו של הפרק הזוג טס עם אלפי באותה הטיסה לישראל), וקבוצה של חברי ארגון שומרים, בנוסף בפרק אלפי לומד על הקשר שיש ליהודי ארצות הברית עם ישראל וארצות הברית.
הערות שוליים

↑  רן בוקר, "הישרדות", "קופה ראשית" ויהודה לוי: אחרי החגים בטלוויזיה, באתר ynet, 27 באוקטובר 2024
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
אנדרטת משמר הגבול

| --- | --- |

 מידע כללי
 סוג:  אנדרטה 
 מיקום:  מועצה אזורית מנשה 
 מדינה:  ישראל 
 הקמה ובנייה
 תקופת הבנייה:  ? – 28 באוקטובר 1980
 תאריך פתיחה רשמי:  28 באוקטובר 1980 
 אדריכל:  יחיאל ערד 
 
 קואורדינטות:  32°28′58″N 35°01′34″E﻿ / ﻿32.482777777778°N 35.026111111111°E﻿ / 32.482777777778; 35.026111111111
  (למפת הכרמל מוגדלת) אנדרטת משמר הגבול(למפת הכרמל רגילה) אנדרטת משמר הגבול(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת משמר הגבול(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת משמר הגבול
 
רחבת האירועים והאמפיתיאטרון מול האנדרטה
האנדרטה לחללי משמר הגבול היא אנדרטה ואתר הנצחה לחללי משמר הגבול. את האנדרטה תכנן האדריכל יחיאל ערד והיא נחנכה ב-28 באוקטובר 1980.
הקמה

האנדרטה ניצבת על גבעה מעל מחלף עירון על כביש 65, מול קיבוץ ברקאי ומחלף משמר הגבול, בשטח המועצה אזורית מנשה. היא נבנתה בעקבות החלטה של מפקד מג"ב דאז, ניצב צבי בר, להחליף את אנדרטת מג"ב עד לאותה תקופה ששכנה בתוך בסיס ליד קיבוץ אייל. האנדרטה המקורית מבסיס אייל הועברה בשנת 2014 למתחם אנדרטת מג"ב.
מיקום האנדרטה נבחר בשל קרבתו למשטרת כרכור, בו ישבה פלוגה ב', אחת מפלוגות משמר הגבול שהוקמו בשנת 1951, עוד בטרם הוקם מג"ב באופן רשמי. לאחר הקמת החיל ישבה במקום פלוגה ו' של משמר הגבול והיום יושבת מפקדת מג"ב חוף ליד העיר חריש הסמוכה.
האנדרטה היא מגדל תצפית משולש (המסמל השתתפות לוחמים יהודים, מוסלמים ונוצרים) שראשו קטום, העשוי בטון חשוף. בתחתית המגדל חדר זיכרון שעל קירותיו חקוקים שמות נופלי החיל. בראשית שנות האלפיים נגמר המקום על קירות החדר ונבנה קיר הנצחה חדש הצמוד לאנדרטה. על הקיר החדש חקוקים על לוחות גרניט שמות 513 חללי משמר הגבול, וכן פסוק מספר ירמיהו: ”ונתתיך לעם הזה לחומת נחושת בצורה ונלחמו אליך ולא יכלו לך”. מסביב לאנדרטה משתרעת חורשה ובה עצי חרוב ושולחנות לעריכת פיקניק.
מול האנדרטה נמצאת רחבת מסדרים בה נערכים הטקסים הרשמיים של החייל: טקסי השבעה, סיום קורס וטקסים לזכר חללי מג"ב.
במתחם האנדרטה קיים בית מורשת והנצחה על שם רב ניצב פנחס קופל, מפקד מג"ב הראשון. המתחם כולל מוזיאון, ארכיון, אודיטוריום, וחדרי הנצחה. כמו כן יושבת באתר יחידת ההיסטוריה של משמר הגבול. במקום נערכות סדנאות חינוך, ימי עיון ואירועים הקשורים לחיל.
ליד הכניסה לאתר נמצאת פינת הנצחה לשלושת שוטרי מג"ב ששרתו באתר ההנצחה ונהרגו בפיגוע בצומת כרכור ב-2002.
גלריה

קיר ההנצחה באנדרטת מג"ב
מוזיאון מורשת מג"ב
סירת מג"ב באתר הנצחת מג"ב
פינת הנצחה לשלושת שוטרי יחידת ההנצחה של מג"ב שנרצחו בפיגוע בצומת כרכור
הערות שוליים

↑  ספר ירמיהו, פרק ט"ו, פסוק כ'.
| אתרי הנצחה ממלכתיים ואתרי הנצחה חיליים בישראל |
| --- | --- | --- |
| אתרי הנצחה ממלכתיים | אנדרטה לזכר עולי הגרדום וחללי אצ"ל • אנדרטת הלוחם הבדואי • אנדרטת חטיבת הנגב • אתר הנצחה לחללי קהילת המודיעין • בית יד לבנים הדרוזים • האריה השואג • גבעת התחמושת • מצודת יואב - בית חטיבת גבעתי |  |
| אתרי הנצחה חיליים | אנדרטה לזכר לוחמי חיל האוויר שנפלו בעת שירותם • אתר הנצחה לחללי חיל הלוגיסטיקה • אנדרטה לנופלי פיקוד העורף • אנדרטת דרך הגבורה לחללי חיל ההנדסה בכל מערכות ישראל • אנדרטת הצנחנים • אנדרטת החיל הכללי • אנדרטת חיל השלישות • אתר הנצחה ומוזיאון חטיבת גולני • אתר הנצחה לחללי המשטרה הצבאית • אתר הנצחה לחללי הנח"ל וחיל החינוך • אתר הנצחה לחללי חיל הטכנולוגיה והאחזקה • אתר הנצחה לחללי חיל הקשר והתקשוב • אנדרטת חיל הרפואה • האנדרטה לחללי חיל התותחנים • אנדרטת משמר הגבול • אנדרטת חטיבת כפיר • יד לחללי חיל הים • יד לשריון |  |
הכוכב הבא
כללי התחרות

בשלב הראשון מתקיים מבחן מול השופטים, ובו כל מועמד מתבקש לבצע שיר לבחירתו מול מסך גדול סגור. בעת ביצוע השיר מצביעים הקהל (באפליקציה) והשופטים (בשולחן השיפוט) אם להעביר את המועמד, לכל שופט יש סכום מסוים של הצבעות (10 נקודות לכל שופט בעונות 2–5, 8, 10, ו–11. 8 נקודות לכל שופט בעונות 6, 7, ו–9. 7 נקודות לכל שופט בעונה 1). ברגע שהמתמודד מגיע ל-70% הצבעות (קולות הצופים + השופטים יחד), המסך נפתח והמועמד עובר לשלב הבא. עם סיום מבחני הבמה מתגבשת נבחרת העונה בת מספר זמרים שונה בכל עונה. לאורך העונה יודחו זמרים שונים בהתאם להחלטת השופטים והקהל באולפן עד להגעה לשלב הגמר שבו ישתתפו גם הקהל בבית ומספר קבוצות שופטים מיוחדות (זוכים מעונות קודמות, וכן אנשי מקצוע), שבו יהיו ארבעה זמרים ומתוכם ייבחר "הכוכב הבא".
כללי התחרות > שלבי התחרות > עונה 1

מבחני הבד: המתמודדים נבחנים מול השופטים אשר קובעים מי עובר למבחן המסך.
מבחן המסך: זהו השלב הראשוני, בו המתמודדים שרים בפעם הראשונה מול המסך בשידור חי. מטרתם היא לצבור אחוז הצבעות העומד על מעל ל-70% על מנת לעבור לשלב הבא.
מבחן הנבחרת: המתמודדים שעברו את שלב "מבחן המסך", ינסו להתקבל לנבחרת על ידי כך שהם ירימו את המסך עם מעל ל-75% אחוזי הצבעה.
הדו-קרב: בשלב הדו-קרב, יתמודדו מתמודדי הנבחרת ראש בראש, כאשר המתמודד הראשון ישיר ללא מסך, והמתמודד השני ישיר כשהמסך סגור במטרה לעבור את מספר האחוזים שהמתמודד הראשון השיג ולהרים את המסך.
שלב הדואטים: בשלב הדואטים, ישירו יחדיו מתמודדי הנבחרת שנותרו, וינסו להרים את המסך יחד.
הגמר: לגמר מעפילים ארבעה מתמודדים. אחד מהם הופך ל"כוכב הבא", והוא מקבל 250,000 ש"ח לאלבום בכורה וכמלגת מחייה.
כללי התחרות > שלבי התחרות > עונה 2

מבחן המסך: כמו בעונה הקודמת, רק שהפעם מבחני הבד ככל הנראה בוצעו אך לא שודרו. מבחני המסך צולמו מראש ולא נערכו בשידור חי, בניגוד לעונה 1.
שופטים מקרוב: המתמודדים באים בידיעה שהם באים לחזרה לקראת המבחן אך למול עיניהם נפתח קיר אשר חושף את השופטים. לפני הפתעה זו, השופטים צופים במתמודדים, מה שעלול להשפיע על החלטתם. לאחר ההפתעה המתמודד מבצע את השיר מולם. אם קיבל 3 הצבעות 'כחולות' מהשופטים, עובר המתמודד לחדר ההמתנה. אם לא, תמה השתתפתו של המתמודד בעונה. חדר ההמתנה הוא חדר המאכלס 5 מתמודדים בלבד. אם עוברים יותר, מוציאים השופטים מתמודד אחר שפחות ראוי מהמתמודד שעבר לחדר ההמתנה.
מבחן הנבחרת: לכל מתמודד נקבע יריב לדו-קרב, שבסופו רק אחד מהם ממשיך הלאה, והמפסיד יחכה לקראת סוף התוכנית לביצוע שיציל אותו מהדחה. לכל מתמודד מציע כל אחד מהשופטים שיר שהם חושבים שמתאים למתמודד ועל המתמודד לבחור אחד מן השירים של בחירות השופטים. בשלב ההדחה יש דו-קרב בין 2/3. אם יש יותר, מדיחים את הכי פחות ראויים ביחס לאחרים. בסוף שלב ההדחה רק אחד ממשיך הלאה לנבחרת. בכל תוכנית נערכו 4 סיבובי דו-קרב ועוד סיבוב של שלב ההדחה. בשלב זה התקיימו 2 תוכניות, מה שהביא לאכלס 10 מתמודדים בנבחרת בלבד. עקרון המעבר בשלב הדו-קרב כמו בעונה 1.
כללי התחרות > שלבי התחרות > עונות 3 ו-4

מבחן המסך: כמו בעונה 2.
שלב הסינון: בשלב הזה השופטים מחליטים לצמצם את המתמודדים למספר מסוים, לקראת שלב הדו-קרב.
שלב הדו-קרב: השלב בעונות הבאות דומה - לעיתים יש מצב של הדחה של יותר מ-3 מתמודדים בתוכנית אחת ארוכה, ולעיתים הדחה של מתמודד אחד בתוכנית אחת ארוכה.
כללי התחרות > שלבי התחרות > עונה 5

מבחן המסך: כמו בעונות הקודמות, עם תוספת משמעותית - לראשונה ב"כוכב הבא", גם המנחים (אסי עזר ורותם סלע) יכולים להשפיע, עם כפתור הצלה ("סייב"). כלומר, אם המתמודד לא הרים את המסך, המנחים יכולים להחליט על פי דעתם אם יש להציל את המתמודד מהדחה, על אף הצבעות הקהל והשופטים. בשלב הזה המנחים יוכלו להציל רק 5 מתמודדים בדרך זו.
שלב הסינון: כמו בעונות 3–4.
שלב הדו-קרב: לראשונה בתוכנית, נוסף שופט אורח לצד חמשת השופטים, כך שהיו 5 משבצות הצבעה של השופטים, אך לכל שופט הצבעה כחולה מוסיפה 8 אחוזים להצבעה הכוללת, כדי שהסכום המקסימלי של הצבעות השופטים יהיה 40 אחוזים.
כיסא ההדחה: לראשונה בתוכנית, המתמודדים מתמודדים עם כיסא ההדחה, שמי שישב עליו בסוף התוכנית יודח. המתמודד הראשון קובע את הרף למתמודדים שאחריו ויושב על כיסא ההדחה. מי שיעבור את הרף ימשיך לשלב הבא, מי שלא - יישב על הכיסא, והאחוזים שנקבעו למתמודד שלא עבר יהפכו לרף החדש וחוזר חלילה.
כללי התחרות > שלבי התחרות > עונה 6

מבחן המסך: כמו בעונה 5. עם כפתור הסייב בעונה זו יכלו המנחים סלע ועזר להציל רק 9 מתמודדים.
שלב המבחן הגורלי: בשלב הזה המתמודדים צריכים לעבור 2 שלבים כדי להתקבל לנבחרת. בשלב הראשון הם צריכים לשיר מול השופטים ולקבל מהם 3 כחולים (מתוך 5). כל מי שעבר את השלב הראשון עומד להחלטת השופטים שבסוף כל סבב (כאשר ישנם ארבעה) צריכים לבחור חמישה מתמודדים שיעברו לנבחרת. סך הכל עברו 20 מתמודדים.
שלב הדו-קרב: בדומה לכל העונות.
קרב הגלדיאטורים: בדומה לשלב כיסא ההדחה בעונה 5.
כללי התחרות > שלבי התחרות > עונה 7

מבחן המסך: כמו בעונות 5–6. עם כפתור הסייב בעונה זו יכלו המנחים סלע ועזר להציל רק 9 מתמודדים.
שלב המבחן הגורלי: כמו בעונה 6.
שלב הדו-קרב: בדומה לכל העונות, העונה הכילה ארבעה דו-קרבים.
כיסא חם ראשון–שני: בדומה לשלב כיסא ההדחה הקודם, העונה הכילה פעמים את שלב הכיסא החם.
מנחים ושופטים

| חבר/ת הסגל> חבר/ת הסגל.מנחים | עונה> עונה 1.מנחים | עונה> עונה 2.מנחים | עונה> עונה 3.מנחים | עונה> עונה 4.מנחים | עונה> עונה 5.מנחים | עונה> עונה 6.מנחים | עונה> עונה 7.מנחים | עונה> עונה 8.מנחים | עונה> עונה 9.מנחים | עונה> עונה 10.מנחים | עונה> עונה 11.מנחים |
| --- | --- | --- | --- | --- | --- | --- | --- | --- | --- | --- | --- |
אסי עזר: מנחה
| אסתי גינזבורג | מנחה |  |  |  |  |  |  |  |  |  |  |
| רותם סלע |  | מנחה | מנחה | מנחה | מנחה | מנחה | מנחה | מנחה | מנחה | מנחה | מנחה |
| יעל גולדמן |  |  |  | מנחה |  |  |  |  |  |  |  |
שופטים
| צביקה הדר | שופט |  |  |  |  |  |  |  |  |  |  |
| ריטה | שופטת |  |  |  |  |  |  |  |  |  | אורחת |
| רני רהב | שופט |  |  |  |  |  |  |  |  |  |  |
| אייל גולן | שופט |  |  |  |  |  |  |  |  |  |  |
| מוקי | שופט | שופט | שופט |  |  |  |  |  | אורח |  |  |
| אסף אטדגי |  | שופט | שופט |  |  |  |  |  |  |  |  |
| הראל סקעת |  | שופט | שופט | שופט | שופט | שופט | אורח |  |  |  |  |
| קרן פלס |  | שופטת | שופטת | שופטת | שופטת | שופטת | שופטת | שופטת | שופטת | שופטת | שופטת |
| סטטיק ובן-אל |  |  |  | שופטים | שופטים | שופטים | שופטים | שופטים |  |  |  |
| אסף אמדורסקי |  |  |  | שופט | שופט | שופט | שופט | שופט | שופט | שופט | שופט |
| שירי מימון |  |  |  |  |  | שופטת | שופטת | שופטת | שופטת | שופטת | שופטת |
| איתי לוי |  |  |  |  |  | אורח | שופט | שופט | שופט | שופט | שופט |
| נינט טייב |  |  |  |  | אורחת |  |  | שופטת | שופטת |  |  |
| רן דנקר |  |  |  |  |  |  |  |  | שופט | שופט | שופט |
| עדן חסון |  |  |  |  |  |  |  |  |  | שופט | שופט |
שופטים אורחים
| נדב גדג' |  | מתחרה |  |  | אורח |  |  |  |  |  |  |
| לירן דנינו |  |  |  |  |  | אורח |  |  |  |  |  |
| יזהר כהן |  |  |  |  |  | אורח |  |  |  |  |  |
| גלי עטרי |  |  |  |  |  | אורחת |  |  |  |  |  |
| נועה קירל |  |  |  |  |  |  | אורחת |  |  |  |  |
| מירי מסיקה |  |  |  |  |  |  | אורחת |  |  |  |  |
| יהונתן מרגי |  |  |  |  | מתחרה |  |  | אורח |  |  |  |
| עדן אלנה |  |  |  |  |  |  | מתחרה | אורחת |  |  |  |
| אלה לי להב |  |  |  |  |  |  | מתחרה | אורחת |  |  |  |
| נרקיס |  |  |  |  |  |  |  | אורחת |  |  |  |
| דודו אהרון |  |  |  |  |  |  |  | אורח |  |  |  |
| אגם בוחבוט |  |  |  |  |  |  |  |  |  | אורחת |  |
| נס וסטילה |  |  |  |  |  |  |  |  |  |  | אורחים |

| נסרין קדרי |  |  |  |  |  |  |  |  |  |  | אורחת |
| סטטיק |  |  |  |  |  |  |  |  |  |  | אורח |
העונה הראשונה (2013)

תוכנית הבכורה עלתה לשידור ב־17 בספטמבר. המנחים הם: אסי עזר ואסתי גינזבורג השופטים הם: ריטה, צביקה הדר, מוקי ורני רהב. אייל גולן שפט בתוכנית עד להשעייתו ב-20 בנובמבר 2013, וכעבור 4 ימים הוחלף על ידי מוקי.
העונה השנייה (2015)

העונה השנייה עלתה לשידור ב־9 בדצמבר 2014. בעונה זו המנחים הם: אסי עזר ורותם סלע השופטים הם: מוקי, קרן פלס, הראל סקעת ואסף אטדגי. בניגוד לעונה הקודמת, מבחני המסך אינם משודרים בשידור חי אלא הוקלטו מראש. בשלב הגמר בלבד יוכלו הצופים להצביע מהבית דרך אפליקציית mako בשידור חי. הפרס לזוכה הוא ייצוג ישראל באירוויזיון 2015 בווינה, אוסטריה, ובנוסף, מזגן, אייפון 6 וחבילת תקשורת לשנה.